Id-Deċiżjoni tal-Kummissjoni
tas-16 ta' Jannar 2001
li temenda d-Deċiżjoni 2000/532/KE dwar il-lista ta' skart
(notifikata skond id-dokument numru Ċ(2001) 108)
(Test b'relevanza għaż-ŻEE)
(2001/118/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 75/442/KEE tal-15 ta' Lulju 1975 dwar l-iskart [1], kif l-aħħar emendata bid-Direttiva tal-Kummissjoni 96/350/KE [2], u b'mod partikolari l-Artikolu 1(a) tagħha,
Wara li kkunsidrat id-Direttiva tal-Kunsill 91/689/KEE tat-12 ta' Diċembru 1991 dwar skart perikoluż [3], kif l-aħħar emendata bid-Direttiva 94/31/KE [4], u b'mod partikolari l-Artikolu 1(4), it-tieni inċiż tagħha,
Billi:
(1) Id-Deċiżjoni tal-Kummissjoni 2000/532/KE tat-3 ta' Mejju 2000 li tibdel id-Deċiżjoni 94/3/KE li tistipula lista ta' skart skond l-Artikolu 1(a) tad-Direttiva tal-Kunsill 75/442/KEE dwar l-iskart, u d-Deċiżjoni tal-Kunsill 94/904/KE li tistipula lista ta' skart perikoluż skond l-Artikolu 1(4) tad-Direttiva tal-Kunsill 91/689/KEE dwar skart perikoluż [5] għandha tiġi emendata fid-dawl tan-notifikazzjonijiet mill-Istati Membri skond l-Artikolu 1(4), it-tieni inċiż, tad-Direttiva 91/689/KEE.
(2) Il-miżuri provduti f'din id-Deċiżjoni huma skond l-opinjoni tal-Kumitat stabbilit bis-saħħa ta' l-Artikolu 18 tad-Direttiva 75/442/KEE,
ADOTTAT DIN ID-DEĊIŻJONI:
Artikolu 1
Id-Direttiva 2000/532/KE hija emendata kif ġej:
1. L-Artikolu 2 huwa mibdul b'dan li ġej:
"L-Artikolu 2
Skart klassifikat bħala perikoluż huwa kkonsidrat li juri waħda jew aktar mill-karatteristiċi elenkati fl-Anness III li jinsab mad-Direttiva 91/689/KEE u, fir-rigward ta' H3 sa H8, H10 [6] u H11 ta' l-imsemmi l-Anness, karatteristika waħda jew aktar minn dawn li ġejjin:
- temperatura l-aktar baxx li jaqbad ≤ 55 °C,
- sustanza waħda jew aktar klassifikati [7] bħala tossiċi ħafna f'konċentrazzjoni totali ta' ≥ 0,1 %,
- sustanza waħda jew aktar klassifikati bħala tossiċi f'konċentrazzjoni totali ta' ≥ 3 %,
- sustanza waħda jew aktar klassifikati bħala ta' ħsara f'konċentrazzjoni totali ta' ≥ 25 %,
- sustanza waħda jew aktar klassifikati bħala R35 f'konċentrazzjoni totali ta' ≥ 1 %,
- sustanza waħda jew aktar klassifikati bħala R34 f'konċentrazzjoni totali ta' ≥ 5 %,
- sustanza waħda jew aktar klassifikati bħala R41 f'konċentrazzjoni totali ta' ≥ 10 %,
- sustanza irritanti waħda jew aktar klassifikati bħala R36, R37, R38 f'konċentrazzjoni totali ta' ≥ 20 %,
- sustanza waħda magħrufa li tkun karċinoġenika tal-kategorija 1 jew 2 f'konċentrazzjoni ta' ≥ 0,1 %,
- sustanza waħda magħrufa li tkun karċinoġenika tal-kategorija 3 f'konċentrazzjoni ta' ≥ 1 %,
- sustanza waħda tossika għar-riproduzzjoni f'kategorija 1 jew 2 klassifikata bħala R60, R61 f'konċentrazzjoni ta' ≥ 0,5 %,
- sustanza waħda tossika għar-riproduzzjoni f'kategorija 3 klassifikata bħala R62, R63 f'konċentrazzjoni ta' ≥ 5 %,
- sustanza waħda mutaġenika f'kategorija 1 jew 2 klassifikata bħala R46 f'konċentrazzjoni ta' ≥ 0,1 %,
- sustanza waħda mutaġenika f'kategorija 3 klassifikata bħala R40 f'konċentrazzjoni ta' ≥ 1 %."
2. L-Anness huwa mibdul bit-test ta' l-Anness li jinsab ma' din id-Deċiżjoni.
Artikolu 2
Din id-Deċiżjoni għandha tgħodd mill-1 ta' Jannar 2002.
Artikolu 3
Din id-Deċiżjoni hija ndirizzata lill-Istati Membri.
Magħmul fi Brussel, fis-16 ta' Jannar 2001.